Stavanger Buss-selskap

Stavanger Busselskap var et transportselskap som drev bussruter i Stavanger kommune. Selskapet ble stiftet 10. juli 1937 og eksisterte som eget selskap frem til 1975. Det ble da slått sammen med de andre lokale busselskapene (Madla bilselskap, Sola busselskap, Tananger busselskap og Randaberg–Tasta billag) og fikk navnet Stavanger og Omegn Trafikkselskap (SOT). Ved starten hadde selskapet elleve busser, men antallet økte etterhvert. Fra 26. oktober 1947 ble linje 1 (Sentrum–Hillevåg) betjent av trolleybusser, og fra 26. juni 1949 var det trolleybuss også på linje 2 fra sentrum til Våland. Trolleybussdriften ble nedlagt 14. august 1963 og i januar 1964 ble det foretatt en større omlegning av linjenettet der linje 1 og 2 ble erstattet av andre linjer.

Kategori:Næringsliv i Stavanger
Kategori:Transport i Stavanger
Kategori:Kollektivtransport i Rogaland
Kategori:Selskaper etablert i 1937
Kategori:Tidligere norske busselskaper
Kategori:Selskaper opphørt i 1975
Kategori:Rogalands samferdselshistorie
Kategori:Stavangers historie